2 थिस्सलुनीकियो के नाम पोलुस को पस्र
दुसरो थिस्सलुनीकियो को नाम पोलुस की चिठ्टी
भूमिका
थिस्सलुनीकियो ख दुसरी चिठ्टी दास पोलुस 1:1 को दुवारा लिखी गई हती। ओ न यहाँ चिठ्टी 1 थिस्सलुनीकियो ख कुछ ही बखत बाद, मसी को जनम को लगभग 51 साल बाद लिख्यो रह। पोलुस अभी भी कुरिन्थ म थो जब ओ न थिस्सलुनीकियो की कलीसिया ख यहाँ चिठ्टी लिखी, एक चर्च जे खा ओ न अपनी दुसरी मिसनरी यातरा पा स्थापित करियो रह। प्रेरितो 17:1-10 प्रेरितो को काम कि किताब म यू कहयो गयो हैं कि कलीसिया कुछ यहूदियो अऊर क कई यूनानी से बनी हती।
थिस्सलुनीकियो कि कलीसिया को सम्बन्ध अखरी को बखत म अऊर मसी को दुसरो आगमन से रहयो होयगो, काहेकि पोलुस न थिस्सलुनीकियो ख लिखी अपनो दोई चिठ्टी हुन म ऐको बारा म बेजा कुछ लिख्यो हतो। 2 थिस्सलुनीकियो म से लगभग आधा अन्त को बखत को बारा म हैं। पोलुस न आलस्य को खिलाफ भी चेतावनी दियो। हर एक इंसान ख अपनो खाना को लाने काम करनो चाहिए। 3:6-10
रूप रेखा:
1. पोलुस म अपना अऊर अपना संगी हुन को परिचय देतो हुओ चिठ्टी की सुरुवात करह हैं। 1:1-2
2. तब वाहा 2 थिस्सलुनीकियो ख कलीसिया को लाने परमेस्वर को धन्यवाद करह हैं अऊर उन को लाने प्रार्थना करह हैं 1:3-12
3. पोलुस अंत बखत को बारा म बोलह हैं। 2
4. तब वाहा आलस्य अऊर काम करन की आवस्यकता को विरुद बोलह हैं। 3:1-15
5. पोलुस न कलीसिया ख फिर से नमस्कार कर ख खत्म करियो। 3:16-18
1
सुभकामना
1 पोलुस अर सिलवानुस अर तीमुथियुस की तरफ से थिस्सलुनीकियो सहर की कलेसिया को नाम, जो हमरो बाप परमेस्वर अर प्रभु यीसु मसी म हैं:
2 हमरो बाप परमेस्वर अर प्रभु यीसु मसी की तरफ से तुम ख किरपा अर सान्ति मिलती रैय।
न्याय को रोज मसी को आनो
3 अरे भैय्या हुन, तुमरो बारे म हम ख हर बखत परमेस्वर ख भलो बोलनो जरूरी हैं, अर यू उचित भी हैं, एकोलाने कि तुमरो भरोसा बेजा बढते जावा हैं अर एक दुसरा म तुम सब म प्रेम बेजा ही बढ़ते जावा हैं। 4 असो तक कि हम खुद परमेस्वर कि कलेसिया म तुम इंसान हुन को बारे म घमंड करा हैं, कि जित्तो दुख अर सताव तुम झेला हैं, उन सब म तुमरो धीरज अर विस्वास परघट होवा हैं।
5 यू परमेस्वर को सच्चो न्याय को उजागर परमान हैं; कि तुम परमेस्वर को राज को काबिल ठहरनो, जेको लाने तुम दुख भी उठावा हैं। 6 काहेकि परमेस्वर की नजर म यू न्याय हैं, कि जे तुम ख कलेस देवा हैं, उन ख बदला म कलेस दे। 7 अर तुम जो, दुख झेलते रहवा हैं, हमरो संग चैन दे; वा बखत जब कि प्रभु यीसु अपना सक्तिसाली दूत हुन को संग, धधकन वाली आग म स्वर्ग से परघट होयगो, 8 अर जे परमेस्वर ख नी पहिचानो अर हमरो प्रभु यीसु को सुभ समाचार ख नी माना उनसे पलटा लेहे। 9 वी प्रभु को जोने से, अर ओकी सक्ति को तेज से दुर हो का अनन्त विनास को दण्ड पाएँगो। 10 यू उ दिन होयेगो, जब उ अपना सुध्द अदमी हुन म महिमा पान अर सब भरोसा करन वाला म हयीब* का काम होन का आएँगो; काहेकि तुम न हमरी गवाई पर विस्वास करो।
11 एकोलाने हम सदा तुमरो लाने बिनती भी करते रहवा हैं कि हमरो परमेस्वर तुम ख या बुलाहट को काबिल समझे, अर भलाई की हर एक इच्छा अर विस्वास को हर एक काम का सामर्थ्य को संग पूरो करे, 12 ताकि हमरो परमेस्वर अर प्रभु यीसु मसी को किरपा† को अनुसार हमरो प्रभु यीसु मसी को नाम तुमरो मन म बड़ाई पाय, अर तुम ओ म।
* 1:10 अदभुत † 1:12 अनुग्रह