5
हमारो स्वर्गीय घर
1 काहेकि हम ख मालूम हैं कि जब हमारो धरती पर को डेरा जसो घर गिरायो जाहे, ते हम ख परमेस्वर कि ओर निर्मित एक घर मिले। उ एक असो घर हैं, जो हात हुन से बनो वालो घर नी होन को, अर हमेसा का लाने स्वर्ग म बनो हैं।✡ 2 एकोलाने ते हम कनारा अऊर बड़ी आसा रख हैं कि अपनो स्वर्ग को घर (स्वर्गीय) ख पहिन ले 3 कि ऐको पहिन से हम नंगा नी दिखनू चाहे। 4 हम यू डेरा म रवा हैं; काहेकि हम बिना पुराना पकड़ा उत्तानो भी हम ख ओखा ऊपर नयो धारन करनो चाह हैं; जेसे जो मरनहार हैं उ जिन्दगी म डूब जाय हैं। 5 परमेस्वर न स्वंय ऐको उदेस्य का लाने हम ख गाढ़ो गयो अऊर अग्रिम पैसा जसा म हम ख सुध्द आत्मा वरदान करियो हैं।
6 एकोलाने अब हम हमेसा ही परमेस्वर पर भरोसा रख हैं। हम ख यू जाना हैं कि हम जब तक यू सरीर म हैं, तब तक हम प्रभु से दूर, 7 काहेकि हम आँख हुन देखी बात हुन पर नी, पर विस्वास कर ख चल हैं 8 एकोलाने हम हिम्मत बाँध रहा हैं, अऊर सरीर से अलग होय ख प्रभु को संग रहनो अऊर भी अच्छो समझ हैं। 9 एको कारन हमारो मन की इच्छा से यू हैं कि चाहे संग रहे चाहे अलग रह, पर हम ओ ख पसन्द* कर रय्ह हैं। 10 काहेकि अवस्य हैं कि हम सब को हाल मसी को न्याय आसन को सामे खुल जाएगो, कि हर एक अदमी अपना अपना भलाई बुराई का काम हुन को बदला जे ओ न सरीर को दुवारा किऐ हो पाये।✡
मसी को दुवारा परमेस्वर से मिलनो झुल्नो
11 एकोलाने प्रभु को डर मान ख हम लोग हुन ख समजाव हैं; पर परमेस्वर पर हमारो हाल परगट हैं, अऊर मोरी आसा याहा हैं कि तुम्हारो विवेक पर भी परगट हुओ होगा। 12 हम फिर भी अपनी बड़ाई तुमारो सामने नी करिये, पर हम ख अपनो बारा म तुम ख घमण्ड करन को मऊका† देव हैं कि तुम उन ख बोल दे सका, जो मन पर नी यानी दिखावट बात हुन पर घमण्ड करा हैं। 13 यदि हम अपनी बेसुध हैं ते परमेस्वर को लाने, अऊर यदि सजग‡ हैं ते तुमारो लाने हैं। 14 काहेकि यीसु मसी को प्रेम हम ख प्रेरित कर रह हैं; एकोलाने कि हम ख यू समझ हैं कि जब एक सब को लाने मरो ते सब मर गयो।
15 अर उ यू हमेसा सब को लाने मरो कि जो जीवित हैं, वी आगा ख अपनो लाने नी जीएँ पर ओखा लाने जे ओखा लाने मरो अऊर फिर जी उठो हैं।
मसी म नई दुनिया
16 एकोलाने अब से हम कुई ख जिन्दगी को जसो समझो नी हैं। परन्तु हम न मसी को सरीर को जसो मालूम हतो, तेभी अब से ओ ख असो नी पात होए। 17 ऐको मतलब यू हैं कि यदि कुई मसी को संग एक आय, ते उ नई दुनिया आय: पुरानी बात हुन बीत गई हैं; देख, सब बात हुन नई हो गई हैं।✡ 18 परमेस्वर न यू सब करियो हैं ओ न, मसी को दुवारा अपनो से हमारो मेल झोल कर लियो, अऊर मेल झोल कि सेवा हम ख सोप दियो हैं। 19 ऐको मतलब यी हैं कि परमेस्वर न अदमी हुन का अपराध उनको खात मत लिख ख मसी को अर अपनो से दुनिया को मिले करा अर यू मेल झोल ख बात हुन को जतान को हम ख दियो गयो हैं।
20 एकोलाने , हम मसी को राजदूत आय; मानो परमेस्वर हमारो अऊर विनती कर रय्हो हैं। हम मसी की ओर से विनती कर हैं कि परमेस्वर को संग मेल झोल कर ले।✡ 21 जो पाप से अनजान हतो, ओ ख ही परमेस्वर न हमारो लाने आरोपी हो ख रयो कि हम ओ म हो ख परमेस्वर कि धर्मी बन जाहे।
✡ 5:1 अय्यूब 4:19; इब्रानियो 9:11 * 5:9 भाते ✡ 5:10 सभोपदेसक 12:14; इफिसीयो 6:8; मत्ती 16:27 † 5:12 अवसर ‡ 5:13 चैतन्य ✡ 5:17 यसायाह 43:18-19 ✡ 5:20 मलाकी 2:7; इफिसीयो 6:10